NEKUSTAMĀ ĪPAŠUMA PIRKUMA LĪGUMS Nr. \_\_\_\_\_

Rīgā *Līguma datums ir pēdējā pievienotā droša*

*elektroniskā paraksta laika zīmoga datums*

**Latvijas valsts Iekšlietu ministrijas personā**, reģistrācijas numurs 90000282046, (turpmāk – Pārdevējs), kuru saskaņā ar Valsts pārvaldes iekārtas likumu pārstāv valsts sekretārs **Dimitrijs Trofimovs**, no vienas puses, un

**Nodrošinājuma valsts aģentūra**, reģistrācijas numurs 90009112024, (turpmāk – Pārvaldītājs), kuru saskaņā ar Ministru kabineta 2012.gada 11.decembra noteikumiem Nr.839 “Nodrošinājuma valsts aģentūras nolikums” un Iekšlietu ministrijas 2019.gada 17.decembra rīkojumu Nr.508 un iekšlietu ministra 2021.gada 2.jūnija rīkojumu Nr.1-14/497 pārstāv direktore **Ramona Innusa**, no otras puses, un

**……………………………………..** (turpmāk – Pircējs), no trešās puses,

(Pārdevējs, Pārvaldītājs un Pircējs kopā turpmāk – Puses, katrs atsevišķi – Puse**)**, noslēdza Pusēm un to tiesību un pienākumu pārņēmējiem saistošu līgumu (turpmāk – Līgums) par turpmāk minēto:

1. **Līguma priekšmets**
	1. Pamatojoties uz Ministru kabineta 2021.gada 2.jūnija rīkojumu Nr.384 “Par valsts nekustamā īpašuma “Jaunsekši 1” Ciemupē, Ogresgala pagastā, Ogres novadā, pārdošanu” un izsoles, kas noslēdzās 2021*.*gada …… elektronisko izsoļu vietnē, rezultātiem (2021.gada …… akts Nr………..), Pārdevējs pārdod un Pircējs pērk Latvijas valstij piederošu nekustamo īpašumu **”Jaunsekši 1” Ciemupē, Ogresgala pagastā, Ogres novadā**, nekustamā īpašumakadastra numurs 7480 505 0002 (turpmāk – Nekustamais īpašums), kas sastāv no sešām būvēm (būvju kadastra apzīmējumi 7480 005 0423 001, 7480 005 0423 002, 7480 005 0423 003, 7480 005 0423 004, 7480 005 0423 005, 7480 005 0423 006). Īpašuma tiesības uz Nekustamo īpašumu ir nostiprinātas Latvijas valstij Iekšlietu ministrijas personā 1999.gada 16.novembrī Ogresgala pagasta zemesgrāmatas nodalījumā Nr.803 – liters A.
	2. Pārdevējs apliecina, ka tam ir tiesības rīkoties ar Nekustamo īpašumu un pārdot to izsolē.
	3. Pārdevējs apliecina, ka Nekustamais īpašums nav nevienam citam atsavināts, tas nav ieķīlāts, tam nav uzlikts aizliegums, kā arī par to nav parādu.
	4. Pārdevējs pārdod Nekustamo īpašumu līdz ar tā piederumiem un tādā stāvoklī, kādā tas atrodas Līguma slēgšanas dienā.
	5. Pircējam ir zināms Nekustamā īpašuma faktiskais stāvoklis, kā arī visi Nekustamā īpašuma apgrūtinājumi un sakarā ar to viņš turpmāk neizvirzīs nekādas pretenzijas pret Pārdevēju.
	6. Tiesības uz Nekustamo īpašumu Pircējam pāriet tādā apjomā, kādā tās piederējušas Nekustamā īpašuma īpašniekam.
2. **Pirkuma maksa un samaksas kārtība**
	1. Nekustamā īpašuma pirkuma maksa saskaņā aršā Līguma 1.1.punktā minētāsizsoles rezultātiem ir EUR ……. (………………*euro*) (turpmāk – Pirkuma maksa). Pircējs Pārvaldītāja kontā (Valsts kase, norēķinu konts Nr. LV59TREL814065106200B, bankas kods: TRELLV22) jau ir iemaksājis nodrošinājuma summu EUR ………… (…………….*euro*) apmērā un šī summa ir ieskaitīta Pirkuma maksā.
	2. Līdz Līguma parakstīšanas brīdim Pircējs ir samaksājis Pārvaldītāja kontā (Valsts kase, norēķinu konts Nr. LV28TREL2140651016000, bankas kods: TRELLV22) atlikušo Pirkuma maksas daļu EUR ………….. (……………….. *euro*).
	3. Pircējs apmaksā visus izdevumus, kas saistīti ar Līguma noslēgšanu un īpašuma tiesību nostiprināšanu uz Nekustamo īpašumu zemesgrāmatā.
3. **Pircēja pienākumi**
	1. Pircējs nostiprina īpašuma tiesības uz Nekustamo īpašumu zemesgrāmatā ne vēlāk kā 30 (trīsdesmit) dienu laikā no dienas, kad Pārvaldītājs ir izsniedzis Pircējam dokumentus, kas nepieciešami Pircēja īpašuma tiesību nostiprināšanai zemesgrāmatā. Īpašuma tiesību nostiprināšanai nepieciešamos dokumentus Pārvaldītājs izsniedz Pircējam ne vēlāk kā 10 (desmit) darba dienu laikā pēc pilnas Pirkuma maksas samaksas un pēc Līguma noslēgšanas.
	2. Saskaņā ar likuma „Par nekustamā īpašuma nodokli” 7.panta pirmās daļas 3.punktu Pircējs ir nekustamā īpašuma nodokļa maksātājs ar nākamo mēnesi pēc tam, kad Pircēja īpašuma tiesības ir nostiprinātas zemesgrāmatā.
	3. Ja Pircējs Līguma 3.1.punktā noteiktā termiņā nav nostiprinājis savas īpašuma tiesības uz Nekustamo īpašumu zemesgrāmatā, tas maksā Pārdevējam līgumsodu 0,5 % (nulle, komats, pieci procenti) apmērā no Pirkuma maksas par katru kavējuma dienu, bet ne vairāk kā 10% (desmit procenti) no Pirkuma maksas.
	4. Līdz Pircēja īpašuma tiesību nostiprināšanai zemesgrāmatā Pircējam ir aizliegts jebkādā veidā apgrūtināt Nekustamo īpašumu ar lietu tiesībām vai jebkādā citā veidā izmantot to darījumos ar trešajām personām.
	5. Pēc Nekustamā īpašuma nodošanas – pieņemšanas akta parakstīšanas Pircējs nodrošina Nekustamā īpašuma uzturēšanu un apsaimniekošanu un sedz ar to saistītās izmaksas.
4. **Citi noteikumi**
	1. Pārvaldītājs nodod Nekustamo īpašumu ar nodošanas – pieņemšanas aktu Pircējam30 (trīsdesmit) dienu laikā no Līguma noslēgšanas dienas.
	2. Ja Pircējs Līguma 4.1.punktā minētajā termiņā nepārņem Nekustamo īpašumu, tas maksā līgumsodu 0,5 % (nulle, komats, pieci procenti) apmērā no Pirkuma maksas par katru kavējuma dienu, bet ne vairāk kā 10 % (desmit procenti) no Pirkuma maksas.
	3. Ja Pircējs nepilda vai nepienācīgi pilda kādu no Līguma saistībām, Pārdevējs var nosūtīt par to rakstisku brīdinājumu, ka Līgums var tikt vienpusēji izbeigts. Ja Pircējs 30 (trīsdesmit) dienu laikā no attiecīgā brīdinājuma nosūtīšanas dienas nav novērsis brīdinājumā norādītos Līguma saistību pārkāpumus, Pārdevējam ir tiesības vienpusēji izbeigt Līgumu, nosūtot par to rakstisku paziņojumu.
	4. Ja Līgums tiek izbeigts 4.3.punktā minētajā gadījumā, tad Pārdevējam ir tiesības ieturēt no Pirkuma maksas visus saskaņā ar Līgumu no Pircēja pienākušos maksājumus un zaudējumus.
	5. Līgums stājas spēkā dienā, kad to parakstījušas visas Puses un ir spēkā līdz visu Līgumā noteikto saistību pilnīgai izpildei.
	6. Pušu savstarpējās attiecības, kas netika paredzētas Līgumā, ir regulējamas saskaņā ar Latvijas Republikā spēkā esošiem normatīviem aktiem.
	7. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti tiesā normatīvajos aktos noteiktajā kārtībā.
	8. Līgums pilnībā apliecina Pušu vienošanos. Grozījumi un papildinājumi Līgumā, ja tie tiek panākti Pusēm vienojoties, stājas juridiskā spēkā tikai tad, kad tie ir noformēti rakstiski un tos parakstījušas visas Puses.
	9. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
5. **Pušu adreses, rekvizīti un paraksti**

|  |  |
| --- | --- |
| **Pārdevējs:** | **Pircējs:** |
| **Iekšlietu ministrija** Reģ. Nr. 90000282046 |  |
| Adrese: Čiekurkalna 1.līnija 1 k-2, Rīga, LV-1026Norēķini: Valsts kase  |  |
| Valsts sekretārs D. Trofimovs |  |
|  |
| **Pārvaldītājs:****Nodrošinājuma valsts aģentūra** |
| Reģ. Nr. 90009112024Adrese: Čiekurkalna 1.līnija 1 k-2, Rīga, LV-1026 |
| Norēķini: Valsts kaseKods: TRELLV22 |
| Konts: LV28TREL2140651016000 |
|  |
| Direktore R. Innusa |

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU